**โบอิง 747-400** เป็นเครื่องบินรุ่นรองล่าสุดของ โบอิง 747 ถูกแทนที่โดยโบอิง 747-8 ที่ปรับปรุงแล้ว ผลิตโดยฝ่ายผลิตเครื่องบินพาณิชย์โบอิง และเคยเป็นเครื่องบินที่ใหญ่ที่สุดจนกระทั่งการให้บริการของแอร์บัส เอ 380

โบอิงเปิดตัว 747-400 อย่างเป็นทางการเมื่อเดือนตุลาคม ค.ศ. 1985 โดยเครื่องบินลำแรกสร้างแล้วเสร็จเมื่อเดือนมกราคม ค.ศ. 1988 และเริ่มทดสอบการบินครั้งแรกเมื่อวันที่ 29 เมษายน ค.ศ. 1988 จนกระทั่งในวันที่ 26 มกราคม ค.ศ. 1989 จึงได้มีการส่งมอบ 747-400 ลำแรกให้กับนอร์ทเวสต์แอร์ไลน์ ทั้งนี้การผลิตเครื่องบินรุ่น 747-400 สิ้นสุดอย่างเป็นทางการเมื่อวันที่ 15 มีนาคม ค.ศ. 2007 พร้อมกับการยกเลิกคำสั่งซื้อของฟิลิปปินส์แอร์ไลน์ (ซึ่งเปลี่ยนเป็นโบอิง777-300อีอาร์แทน) เครื่องลำสุดท้ายส่งมอบให้กับไชนาแอร์ไลน์ เมื่อเดือนเมษายน ค.ศ. 2005

รุ่น
----

### 747-400

โบอิง 747-400 ของเดลตาแอร์ไลน์
747-400 ขยายความกว้างของปีกอีก 2 เมตร (6 ฟุต) รวมถึงติดตั้งวิงเล็ตอีก 2 เมตร (6 ฟุต) เมื่อเทียบกับรุ่น -300 และยังขยายความยาวพื้นที่ของชั้นสองเพิ่มขึ้นด้วย ทั้งนี้แม้ว่าความยาวของปีกจะเพิ่ม แต่น้ำหนักของปีกลดลง เนื่องจากใช้วัสดุคอมโพสิตและอะลูมิเนียมอัลลอย

การผลิตของ 747-400 สิ้นสุดลงเมื่อวันที่ 15 มีนาคม ค.ศ. 2007 โดยผู้สั่งซื้อลำสุดท้ายเป็นของไชน่าแอร์ไลน์เมื่อเดือนพฤศจิกายน ค.ศ. 2003 และส่งมอบเมื่อเดือนเมษายน ค.ศ. 2007

### 747-400F

โบอิง 747-400เอฟ ของคาร์โกลักซ์
747-400เอฟ (Freighter; F) เป็นเครื่องบินขนส่งสินค้า ซึ่งใช้ลำตัวเครื่องจาก 747-200F และแตกต่างจาก -400 ที่เป็นเครื่องบินโดยสาร ตรงที่ความยาวของชั้นสองสั้นกว่าอย่างเห็นได้ชัด โดยเริ่มทดสอบการบินครั้งแรกเมื่อวันที่ 4 พฤษภาคม พ.ศ. 2536 และเริ่มให้บริการครั้งแรกโดยคาร์โกลักซ์ เมื่อวันที่ 17 พฤศจิกายน พ.ศ. 2536 และมีลูกค้าหลักอย่างโคเรียนแอร์, คาร์โกลักซ์, ไชน่าแอร์ไลน์, โพลาร์แอร์คาร์โก, นิปปอนคาร์โกแอร์ไลน์, สิงคโปร์แอร์ไลน์ และแอตลาสแอร์

ทั้งนี้กองทัพอากาศสหรัฐอเมริกา ได้สั่งซื้อ 747-400F ไป 7 ลำ และดัดแปลงใหม่เป็นเครื่องบิน Airborne Laser โดยติดตั้งเครื่องยิงแสงเลเซอร์ไว้ที่ปลายจมูกเครื่องบิน และให้ชื่อเรียกว่า โบอิง YAL-1A

### 747-400M

747-400เอ็ม (Combi; C) เป็นเครื่องบินผสมระหว่างเครื่องบินโดยสาร และเครื่องบินขนส่งสินค้า โดยมีประตูขนถ่ายสินค้าที่ด้านท้ายลำตัวเครื่อง -400M เริ่มทดสอบการบินครั้งแรกเมื่อวันที่ 30 มิถุนายน ค.ศ. 1989 และเริ่มให้บริการครั้งแรกโดยเคแอลเอ็ม เมื่อวันที่ 12 กันยายน ค.ศ. 1989

### 747-400D

747-400ดี (Domestic; D) เป็นความต้องการพิเศษจากเจแปนแอร์ไลน์ ที่ต้องการให้บริการเที่ยวบินระยะสั้นภายในประเทศ โดยจัดผังที่นั่งใหม่ สามารถจุผู้โดยสารได้สูงสุด 568 ที่นั่งสำหรับการจัดแบบ 3 ชั้นบิน และ 660 ที่นั่งสำหรับการจัดแบบที่นั่งชั้นประหยัดเพียงอย่างเดียว โดย -400D จะไม่เพิ่มความยาวของปีกและวิงเล็ตเหมือนรุ่นอื่นๆ เพราะไม่มีความจำเป็นสำหรับเที่ยวบินระยะสั้น และมีจำนวนเที่ยวบินที่ขึ้นลงบ่อยครั้ง ทั้งนี้ -400D สามารถปรับเปลี่ยนให้รุ่นที่มีพิสัยบินระยะไกลได้เมื่อต้องการ

747-400ดี เริ่มทดสอบการบินครั้งแรกเมื่อวันที่ 18 มีนาคม ค.ศ. 1991 และเริ่มให้บริการครั้งแรกโดยเจแปนแอร์ไลน์ เมื่อวันที่ 22 ตุลาคม ค.ศ. 1991

### 747-400ER

747-400อีอาร์ (Extended range; ER) เป็นรุ่นปรับปรุงให้มีพิสัยการบินมากกว่าเดิม 805 กิโลเมตร หรือสามารถบรรทุกสินค้าได้มากกว่าเดิม 6,800 กิโลกรัม และมีการตกแต่งภายในแบบเดียวกับโบอิง 777 ซึ่งรู้จักกันโดยทั่วไปว่า เป็นการตกแต่งที่เป็นสัญลักษณ์ของโบอิง (Boeing Signature Interior) พร้อมเพิ่มทางเลือกการเพิ่มขนาดถังเชื้อเพลิง 3,240 แกลลอน 1 หรือ 2 ถัง ไว้ในส่วนห้องเก็บสินค้าด้านหน้าอีกด้วย

747-400อีอาร์ เปิดตัวเมื่อวันที่ 28 พฤศจิกายน พ.ศ. 2543 และส่งมอบครั้งแรกให้กับควอนตัสเมื่อวันที่ 31 ตุลาคม ค.ศ. 2002

### 747-400ERF

747-400ERF เป็นรุ่นขนส่งสินค้าของ -400อีอาร์ โดยสามารถบรรทุกได้สูงสุด 112,760 กิโลกรัม (248,600 ปอนด์) มากกว่ารุ่น -400เอฟ อยู่ 9,980 กิโลกรัม (22,000 ปอนด์) ที่น้ำหนักสูงสุดเมื่อนำเครื่องขึ้นเท่ากัน ทั้งนี้ -400ERF มีพิสัยบินสูงสุด 9,200 กิโลเมตร ไกลกว่า -400F อยู่ประมาณ 525 กิโลเมตร ทั้งนี้รุ่นขนส่งสินค้าของ 747-8 จะสามารถบรรทุกสินค้าได้มากกว่า แต่มีพิสัยบินใกล้กว่า -400อีอาร์เอฟ

### 747-400BCF

โบอิง 747-400บีซีเอฟ ของการบินไทยคาร์โก้
747-400บีซีเอฟ (Boeing Converted Freighter; BCF) หรือเดิมคือ 747-400เอสเอฟ (Special Freighter; SF) เป็นรุ่นที่ปรับเปลี่ยนจากเครื่องบินโดยสาร 747-400 มาเป็นเครื่องบินขนส่งสินค้า โดยเริ่มโครงการนี้เมื่อปี 2004 และเครื่องลำแรกที่ได้ปรับเปลี่ยนแล้วส่งมอบให้กับคาเธย์แปซิฟิกคาร์โก เมื่อวันที่ 19 ธันวาคม ค.ศ. 2005

### 747 LCF ดรีมลิฟเตอร์

ดูบทความหลักที่: โบอิง ดรีมลิฟเตอร์
โบอิง 747แอลซีเอฟ ดรีมลิฟเตอร์
747 แอลซีเอฟ ดรีมลิฟเตอร์ (Large Cargo Freighter; LCF) หรือ โบอิง ดรีมลิฟเตอร์ เป็นรุ่นดัดแปลงของเครื่องบิน 747-400 เป็นเครื่องบินขนส่งสินค้าขนาดใหญ่กว่าปกติ เพื่อใช้สำหรับการขนส่งชิ้นส่วนของโบอิง 787มายังโรงงานผลิตเครื่องบินที่เอเวอร์เร็ตต์ รัฐวอชิงตัน ซึ่งช่วยย่นระยะเวลาการขนส่งชิ้นส่วนกว่าการขนส่งทางเรือ โดยลำตัวเครื่องบินของแอลซีเอฟจะคล้ายกับซุปเปอร์กัปปี และแอร์บัส เบลูกา ออกแบบโดยสำนักงานโบอิงที่มอสโก โดยเครื่องรุ่นนี้จะให้บริการโดย เอเวอร์กรีนอินเตอร์เนชั่นเนลแอร์ไลน์ และโบอิงจะไม่ผลิตเครื่องรุ่นนี้ออกขายให้กับลูกค้ารายอื่น และโบอิงจะใช้สำหรับการขนส่งพิเศษของโบอิงเอง

ผู้ให้บริการ
------------

ดูบทความหลักที่: รายชื่อผู้ให้บริการโบอิง 747
ณ เดือนมกราคม ค.ศ. 2023 มีเโบอิง 747-400 จำนวน 269 ลำให้บริการ โดยส่วนใหญ่เป็นรุ่นขนส่งสินค้า ผู้ให้บริการผู้โดยสารรายใหญ่ที่สุด ได้แก่แอทลัสแอร์ (35), คาลิตาแอร์ (24), ไชนาแอร์ไลน์คาร์โก้ (17), โรซิยะห์แอร์ไลน์ (9),และ ลุฟท์ฮันซ่า (8)

### ผู้ให้บริการในอดีต

รายชื่อนี้ยังรวมถึงผู้ให้บริการที่ใช้เครื่องบินชั่วคราวนอกเหนือจากผู้ให้บริการหลัก:

* แอโรลิเนียส อาร์เจนติน่า
* แอโรเซอร์
* แอร์แคนาดา
* แอร์คาร์โก้เยอรมนี
* แอร์ฟรานซ์
* แอร์อินเดีย
* แอร์นามิเบีย
* แอร์นิวซีแลนด์
* แอร์แปซิฟิก
* อัลเวเฟอร์แอร์
* อาลีตาเลียคาร์โก้
* ออล นิปปอน แอร์เวย์
* อันแซตออสเตรเลีย
* อาเบียงกา
* บังกลาเทศพิมาน
* บลูสกายแอร์ไลน์
* บริติชแอร์เวย์
* บริติชแอร์เวย์เวิลด์คาร์โก้
* แคเนเดียนแอร์ไลน์
* คาร์โก้บีแอร์ไลน์
* คาเธ่ย์แปซิฟิก
* ไชนาแอร์ไลน์
* ค็อนดอร์
* คอร์สแอร์
* เดลตาแอร์ไลน์
* ดราก้อนแอร์คาร์โก้
* เอมิเรตส์สกาย คาร์โก
* เอทิฮัดคาร์โก้
* อีวีเอแอร์
* แอลอัล
* เอเวอร์กรีนอินเตอร์เนชั่นเนลแอร์ไลน์
* ฟลายแนส
* การูดาอินโดนีเซีย
* โกลบอลซัพพลายซิสเต็ฒ
* แกรนด์สตาร์คาร์โก้
* เกรตวอลล์แอร์ไลน์
* ไอบีเรีย
* เจดคาร์โก้อินเตอร์เนชันแนล
* เจแปนแอร์ไลน์
* เคนยาแอร์เวย์คาร์โก้
* เคแอลเอ็ม
* คูเวตแอร์เวย์
* ไลอ้อนแอร์
* ลุฟท์ฮันซ่าคาร์โก้
* มาเลเซียแอร์ไลน์
* แมนดารินแอร์ไลน์
* นอร์ทเวสต์แอร์ไลน์
* รอยัลแอร์มารอค
* โอเอซิสฮ่องกงแอร์ไลน์
* ฟิลิปปินส์แอร์ไลน์
* ภูเก็ตแอร์
* ควอนตัส
* ซาบีนา
* ซาอุเดีย
* สิงคโปร์แอร์ไลน์
* เซาท์แอฟริกันแอร์เวย์
* เซาเทิร์นแอร์เวย์
* ซูรินามแอร์ไลน์
* ทีเอเอจีแองโกลาแอร์ไลน์
* แทต
* การบินไทย
* ทรานส์แอโร
* อูว์นียงเดอทรานส์เปอร์ไอรียง
* ยูไนเต็ดแอร์ไลน์
* วาริก
* เวอร์จิน แอตแลนติก
* วามอสแอร์
* เวิลด์แอร์เวย์

ผู้ให้บริการทางการทหาร
* รัฐบาลคูเวต
* รัฐบาลสหรัฐ

### การส่งมอบ

| รุ่น | รวม | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 747-400 | 442 |  |  |  |  | 2 | 3 | 6 | 5 | 19 | 9 | 34 | 43 | 30 | 18 | 16 | 32 | 42 | 47 | 48 | 54 | 34 |
| 747-400D | 19 |  |  |  |  |  |  |  |  |  |  |  |  |  |  | 2 | 1 | 6 | 8 | 2 |  |  |
| 747-400ER | 6 |  |  |  |  |  |  | 3 | 3 |  |  |  |  |  |  |  |  |  |  |  |  |  |
| 747-400ERF | 40 | 6 | 6 | 8 | 6 | 2 | 5 | 4 | 3 |  |  |  |  |  |  |  |  |  |  |  |  |  |
| 747-400F | 126 | 2 | 8 | 8 | 8 | 9 | 7 | 6 | 15 | 12 | 15 | 10 | 8 | 4 | 3 | 5 | 4 | 2 |  |  |  |  |
| 747-400M | 61 |  |  |  |  |  |  |  | 1 |  | 1 | 3 | 2 | 5 | 5 | 2 | 3 | 6 | 6 | 12 | 8 | 7 |
| รวม | 694 | 8 | 14 | 16 | 14 | 13 | 15 | 19 | 27 | 31 | 25 | 47 | 53 | 39 | 26 | 25 | 40 | 56 | 61 | 62 | 62 | 41 |

ข้อมูลจำเพาะ
------------

| รุ่น | 747-400 | 747-400ER |
| --- | --- | --- |
| นักบิน | 2 |
| ความจุผู้โดยสาร | 416 (จัดแบบ 3 ชั้นบิน) |
| ความยาว | 70.6 เมตร (231 ฟุต 10 นิ้ว) |
| ความกว้างของปีก | 64.4 เมตร (211 ฟุต 5 นิ้ว) |
| ความสูง | 19.4 เมตร (63 ฟุต 8 นิ้ว) |
| น้ำหนักบรรทุกเปล่า | 178,756 กิโลกรัม  (393,263 ปอนด์) | 164,382 กิโลกรัม  (361,640 ปอนด์) |
| น้ำหนักสูงสุดเมื่อนำเครื่องขึ้น | 396,890 กิโลกรัม  (875,000 ปอนด์) | 412,775 กิโลกรัม  (910,000 ปอนด์) |
| ความเร็วปกติ | 0.85 มัค  (491 น็อต, 910 กม./ชม.) | 0.855 มัค  (493 น็อต, 913 กม./ชม.) |
| ความเร็วสูงสุด | 0.92 มัค  (1,000 กม./ชม.) |
| พิสัยบิน เมื่อบรรทุกเต็มลำ | 13,450 กิโลเมตร  (7,260 ไมล์ทะเล) | 14,205 กิโลเมตร  (7,670 ไมล์ทะเล) |
| ปริมาณเชื้อเพลิงสูงสุด | 216,840 ลิตร (57,285 แกลลอน) | 241,140 ลิตร (63,705 แกลลอน) |
| ปริมาณเชื้อเพลิง/พิสัยบิน เมื่อบรรทุกเต็มลำ | 16.1 ลิตร/กิโลเมตร | 17.0 ลิตร/กิโลเมตร |
| เครื่องยนต์ (4x) | PW 4062  GE CF6-80C2B5F  RR RB211-524H | PW 4062  GE CF6-80C2B5F |
| แรงผลักดัน (4x) | 63,300 ปอนด์ฟอร์ซ PW  62,100 ปอนด์ฟอร์ซ GE  59,500 ปอนด์ฟอร์ซ RR | 63,300 ปอนด์ฟอร์ซ PW  62,100 ปอนด์ฟอร์ซ GE |

แหล่งข้อมูล: ,

เครื่องบินที่ใกล้เคียงกัน
-------------------------

### รุ่นที่ใกล้เคียงกัน

* โบอิง YAL-1
* โบอิง อี-4
* VC-25 Air Force One
* Shuttle Carrier Aircraft
* โบอิง 747-8
* โบอิง 777-300อีอาร์

### เครื่องบินที่ใกล้เคียงกัน

* แอร์บัส เอ340-600
* แอร์บัส เอ350-1000
* แอร์บัส เอ380
* แอร์บัส เบลูก้า

อ้างอิง
-------

1. ↑  ข้อมูลของรุ่น 747
2. ↑  ข่าวการยกเลิกการผลิต 747-400 จาก Seattlepi.com เมื่อวันที่ 17 มีนาคม พ.ศ. 2550
3. ↑  โบอิงขนส่งปีกของ 787 โดย 747LCF จากเว็บไซต์โบอิง เมื่อวันที่ 15 พฤษภาคม พ.ศ. 2550
4. ↑  การพัฒนาของโบอิง 747LCF จากเว็บไซ์โบอิง เมื่อวันที่ 12 กุมภาพันธ์ พ.ศ. 2548
5. ↑  simpleflying.com - End Of The Road: Air India's Boeing 747s Deregistered By Regulator 28 April 2022
6. ↑  "United Airlines Fleet". สืบค้นเมื่อ September 14, 2022.`{{cite web}}`: CS1 maint: url-status (ลิงก์)
7. ↑  Schmidt, Ron. "Airborne Laser (ABL)". *www.thelivingmoon.com*. เก็บจากแหล่งเดิมเมื่อ December 20, 2016. สืบค้นเมื่อ October 10, 2016.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โบอิง 747**

* ข้อมูล 747-400 ในเว็บไซต์โบอิง (อังกฤษ)

| * ด
* ค
* ก
เครื่องบินโบอิง |
| --- |
| เครื่องบินโดยสาร | 

|  |  |
| --- | --- |
| เครื่องยนต์พิสตัน | 40เอ **·** 80 **·** 221 **·** 247 **·** 307 **·** 314 **·** 377 |
| เครื่องยนต์เจ็ต | 367-80 **·** 707/720 **·** 717 **·** 727 **·** 737 **·** 737 MAX **·** 747 **·** 747SP **·** 747-400 **·** 747-8 **·** 757 **·** 767 **·** 777 **·** 787 **·** BBJ |
| อยู่ระหว่างการพัฒนา | 777X |
| อยู่ระหว่างการเสนอโครงการ | Y1 **·** Y3 **·** New Midsize Airplane |
| ยุติโครงการไปแล้ว | 2707 **·** 7J7 **·** New Large Airplane **·** โซนิค ครุยเซอร์ |

 |
| เครื่องบินฝึกหัด/  เครื่องบินยูทิลิตี้ | บี-1 **·** 6 **·** 6ดี **·** 7 **·** 8 **·** 40 **·** 64 **·** 81 **·** 95 **·** 200 โมโนเมล **·** 203 **·** 204 **·** 213 ทอแทม **·** 221 โมโนเมล |